เป็นนเเผลทีลานนมมีอาการคันมีย้ำใสๆไหลออกมาเป็นเวลา2-3วันเเล้วตอนนี้ก็ยังไม่หายย
สวัสดีค่ะ การมีแผลที่ลานนมและอาการคัน ร่วมกับมีน้ำใสๆ อาจเกิดจาก1. ผื่นแพ้สัมผัส อาจแพ้ครีม โลชั่น แป้ง น้ำหอม ที่นำมาทาผิวหนังบริเวณเต้านม แพ้สบู่ ครีมอาบน้ำ หรือแพ้น้ำยาซักผ้า น้ำยาปรับผ้านุ่มที่เกาะติดอยู่กับชุดชั้นใน แพ้ซิลิโคนที่ใส่ปิดหัวนม เป็นต้น ทั้งนี้ หากมีการเกา ก็อาจทำให้เกิดเป็นแผลได้2. ผิวแห้ง ซึ่งอาจทำให้คันและเผลอเกา จนทำให้เกิดเป็นแผล3. ผิวผนังอักเสบติดเชื้อ อาจเกิดจากเชื้อแบคทีเรียหรือเชื้อรา แต่มักจะทำให้ผิวบวมแดงร่วมด้วย4. เป็นมะเร็งเต้านมชนิดหนึ่ง เรียก Paget's disease of the nipple แต่พบได้เพียงประมาณ 1% ของมะเร็งเต้านมทั้งหมด อาการคือจะมีผื่นแดง คัน ผิวหนังลอกเป็นขุยและสะเก็ดในเบื้องต้น ควรพยายามหลีกเลี่ยงการใช้สิ่งต่างๆ ที่อาจก่อให้เกิดการแพ้หรือระคายเคืองไปก่อน ไม่ทาแป้ง โลชั่น หรือใส่น้ำหอมใดๆ ไม่อาบน้ำร้อน ไม่ควรฟอกถูสบู่รุนแรงบริเวณหัวนม เลือกใช้สบู่ที่อ่อนโยนต่อผิว เป็นต้น ห้ามการแคะ แกะ เกา ที่แผล ใส่เสื้อชั้นในที่พอดี ไม่แน่นไป หากแผลไม่หายไป ก็ควรไปพบแพทย์เพื่อตรวจหาสาเหตุค่ะ